અંતે સંદેશો એવો આવે છે કે ઘર સંભાળતી હોમમેકરને આદર આપો. ઘર સંભાળવાના કામમાં કદીય રજા નથી હોતી. આ કિસ્સો એટલે યાદ આવ્યો કે, થોડા દિવસો પહેલાં દિવાળીની રજાઓમાં બહારગામ જવાનું થયું. હોટેલમાં જમવા માટે આવેલાં કેટલાંક યુગલ એમનાં માતાપિતા હોવાને બહુ આનંદથી માણી રહ્યાં હતાં. છ-સાત મહિનાના બાળકથી માંડીને ચાર વર્ષનું બાળક એમ મળીને કુલ પાંચ બાળકો હતાં. ત્રણ યુગલ અને પાંચ બાળકો. હોટેલમાં આવ્યાં ત્યારથી માંડીને બિલ ચૂકવાયું ત્યાં સુધી આ યુગલમાં બાળકની સારસંભાળ ત્રણેય ભાઈઓએ નિભાવી. એક પણ બાળકે કજિયો નહોતો કર્યો.